als_Latn dik_Latn sag_Latn
Një postbllok i policisë në zonën Ponte di Nona në lindje të Romës bllokoi një makinë në të cilën ishin 4 hajdutë shqiptarë. Makina e hajdutëve në përpjekje për t’u arratisur goditi makinën e policisë.
Hajdutët shqiptarë u përleshën me policët dhe u desh të hapej zjarr në ajër për të bërë të mundur prangosjen e tyre. Katër hajdutët ishin shpallur në kërkim që në qershor 2014 për një seri vjedhjesh të kryera në periferi të kryeqytetit italian. Të arrestuarit janë:
Adrian Ndreca, 20 vjeç
Maringlen Cybi, 22 vjeç
Ludjan Musteqja, 26 vjeç dhe
Klajdi Gjonaj, 22 vjeç
Pas arrestimit të tyre, policia ndërmorri kontrollin e banesës së të 4 të arrestuarve në zonën e Tor Bella Monaca-s. Kur policia tentoi të kontrollojë banesën, katër shqiptarë, që gjendeshin në banesë, tentuan t’ia mbathnin nëpërmejt ullukut të shiut. Ata u bllokuan në oborrin e banesës nga policia. Pas një përleshje të shkurtër me grushta dhe shkelma me policët u prangosën, që të katër. Të arrestuarit janë:
Luan Tirja, 24 vjeç
Fatjon Shytaj, 29 vjeç
Nikoll Pergjeci, 36 vjeç dhe
Ndrec Pergjeci, 27 vjeç, i cili rezulton person në kërkim, sepse është dënuar me 3 vjet e 3 muaj burg për vjedhje të vazhdueshme në rrethana rënduese.
als_Latn als_Latn als_Latn als_Latn als_Latn epo_Latn als_Latn als_Latn als_Latn als_Latn als_Latn